**mokymo sutartis**

20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_

Klaipėdos lopšelis-darželis „Klevelis“ (toliau – Švietimo teikėjas), juridinio asmens kodas 190426118, esantis adresu Taikos pr. 53, LT-91152 Klaipėda, atstovaujamas direktorės Birutės Šakalinienės, veikiančio pagal Klaipėdos lopšelio-darželio „Klevelis“ nuostatus, patvirtintus Klaipėdos miesto savivaldybės tarybos 2020 m. spalio 29 d. įsakymu Nr. T2-254, viena šalis, ir tėvas (globėjas, rūpintojas) (toliau – Vaiko atstovas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, adresas, telefono Nr., el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

veikiantis išimtinai vaiko interesais, kita šalis, sudarė šią Mokymo sutartį (toliau — Sutartis).

# I SKYRIUS

# SUTARTIES OBJEKTAS

1. Švietimo teikėjo ir Vaiko atstovo susitarimas dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė, asmens kodas)

ugdymo pagal **ikimokyklinio** ugdymo programą ir sąlygų tenkinti vaiko saviraiškos poreikius sudarymo.

# II SKYRIUS

# ŠALIŲ ĮSIPAREIGOJIMAI

2. Švietimo teikėjas įsipareigoja:

2.1. užtikrinti kokybišką ugdymą, tinkamas ugdymosi sąlygas, saugumą ugdymo procese;

2.2. ugdyti vaiko dorovės, pilietines, tautines nuostatas;

2.3. sudaryti sąlygas Vaiko atstovui dalyvauti parenkant ugdymo formas ir metodus;

2.4. objektyviai ir nešališkai vertinti vaiko ugdymosi pasiekimus ir pažangą;

2.5. teikti pedagoginę psichologinę, specialiąją pedagoginę, prireikus socialinę pedagoginę ar medicinos pagalbą;

2.6. sudaryti galimybę Vaiko atstovui stebėti ugdomąją veiklą;

2.7. teikti informaciją apie vaiko būklę, jo ugdymo ir ugdymosi poreikius, pažangą, elgesį, lankomumą ir kitą su vaiko ugdymu susijusią informaciją;

2.8. užtikrinti vaiko sveikatos priežiūros vykdymą;

2.9. organizuoti kokybišką maitinimą;

2.10. teikti papildomas, Vaiko atstovo pageidaujamas ir teisės aktais reglamentuotas paslaugas;

2.11. tvarkyti ir naudoti vaiko asmens duomenis teisės aktų nustatyta tvarka įstaigos bei statistikos tikslais;

2.12. vykdyti žalingų įpročių prevenciją, drausti įstaigoje vartoti tabaką, alkoholį ir kitas psichiką veikiančias medžiagas, prekiauti jomis, platinti šia tema nelegalią literatūrą, spaudinius, riboti pašalinių asmenų patekimą į įstaigą;

2.13. nepriimti sergančio ar (ir) turinčio užkrečiamųjų ligų požymių (karščiuoja, skundžiasi skausmu, viduriuoja, vemia, kosti, yra išskyrų iš nosies ir kt.) vaiko, taip pat vaiko, sergančio pedikulioze;

2.14. išduoti reikalingus dokumentus per 3 darbo dienas po Sutarties nutraukimo;

2.15. vykdyti kitas įstaigos nuostatuose ir kituose teisės aktuose nustatytas funkcijas;

2.16. laikytis Sutartyje prisiimtų įsipareigojimų.

3. Vaiko atstovas įsipareigoja:

3.1. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo;

3.2. užtikrinti privalomą įstaigos lankymą;

3.3. nuolat domėtis vaiko ugdymo pasiekimais ir daroma pažanga;

3.4. ugdyti pagarbą bendraamžiams, vyresniesiems bei kitiems įstaigos bendruomenės nariams;

3.5. aprūpinti individualiomis ugdymo priemonėmis;

3.6. bendradarbiauti su įstaigos vadovais, pedagogais, kitais ugdymo procese dalyvaujančiais specialistais;

3.7. teikti duomenis apie vaiko asmenį, jo šeimą, sveikatą, laiku informuoti apie jų pasikeitimus ir leisti duomenis tvarkyti teisės aktų nustatyta tvarka;

3.8. dalyvauti tėvams (globėjams, rūpintojams) skirtuose renginiuose ir susirinkimuose, įstaigos savivaldoje;

3.9. užtikrinti, kad priimant į įstaigą ir vėliau kiekvienais metais iki rugsėjo 15 d. būtų patikrinta vaiko sveikata ir įstaigai pateikta Lietuvos Respublikos sveikatos apsaugos ministro nustatyto pavyzdžio pažyma;

3.10. leisti, esant būtinumui, organizuoti vaiko apžiūras dėl asmens higienos, pedikuliozės ir niežų;

3.11. tą pačią dieną informuoti įstaigą vaikui susirgus ar neatvykus dėl kitų priežasčių. Vaikui nelankius įstaigos, iki mėnesio paskutinės darbo dienos grupės mokytojui pateikti „Prašymą“ (lankomumo tvarkos 1 priedą) arba „Pranešimą apie įstaigos nelankymą“ (lankomumo tvarkos 2 priedą);

3.12. nevesti į įstaigą sergančio ar (ir) turinčio užkrečiamųjų ligų požymių (karščiuoja, skundžiasi skausmu, viduriuoja, vemia, kosti, yra išskyrų iš nosies ir kt.) vaiko, taip pat vaiko, turinčio utėlių, glindų, ir nedelsiant pasiimti vaiką iš įstaigos, nustačius ligų ar užkrato požymius;

3.13. raštu informuoti įstaigą apie asmenis, kurie rūpinsis vaiko atvedimu į įstaigą (paėmimu iš jos), Vaiko atstovams negalint. Apie pavienius atvejus pranešti iš anksto žodžiu;

3.14. iki einamojo mėnesio 25 dienos, o gruodžio mėnesį – iki 20 dienos sumokėti Klaipėdos miesto savivaldybės tarybos nustatyto dydžio atlyginimą už maitinimo paslaugą įstaigoje ir kitas Vaiko atstovo pageidavimu teikiamas, teisės aktais reglamentuotas papildomas paslaugas;

3.15. laiku informuoti įstaigą apie pasikeitusias teisės aktais nustatytas teises į atlyginimo už maitinimo paslaugą lengvatas;

3.16. talkinti įstaigai tvarkant ir turtinant aplinką, ieškant rėmėjų, reprezentuojant įstaigą, organizuojant renginius ir leisti vaiką fotografuoti, jo nuotrauką (portretą ar kitą atvaizdą) demonstruoti įstaigos stenduose, įstaigos interneto svetainėje, taip pat spausdinti įstaigos metraštyje ar kituose įstaigą reprezentuojančiuose leidiniuose;

3.17. atlyginti padarytą žalą įstaigai;

3.18. laikytis Sutartyje prisiimtų įsipareigojimų ir kitų įstaigos veiklą reglamentuojančių teisės aktų.

**III SKYRIUS**

**SUTARTIES TERMINAS**

4. Sutartis įsigalioja nuo pirmosios vaiko ugdymosi dienos ir galioja iki vaikas baigs ikimokyklinio ugdymo programą.

# IV SKYRIUS

# SUTARTIES KEITIMO, NUTRAUKIMO PAGRINDAI IR PADARINIAI

5. Atskiru šalių susitarimu Sutartis gali būti pakoreguota. Sutarties pakeitimai ir papildymai įforminami papildoma sutartimi ar priedu, kuris yra neatsiejama šios Sutarties dalis.

6. Sutartis laikoma nutraukta vienai iš šalių pareiškus apie jos nutraukimą arba grubiai pažeidus Sutarties sąlygas.

7. Švietimo teikėjas turi teisę vienašališkai nutraukti Sutartį teisės aktų nustatyta tvarka, jeigu tėvai (globėjai) laiku nesumoka atlyginimo už maitinimo paslaugą, apie tai įspėjus Vaiko atstovus prieš dvi savaites. Atlyginimo už maitinimo paslaugą įstaigoje skolos iš tėvų (globėjų) išieškomos teisės aktų nustatyta tvarka.

8. Ginčai dėl ugdymo proceso organizavimo, įstaigos veiklos, Sutarties sąlygų pažeidimo sprendžiami įstaigos taryboje, atskirais atvejais, dalyvaujant Klaipėdos miesto savivaldybės administracijos Švietimo skyriaus atstovui, arba apskundžiami įstatymų nustatyta tvarka.

Sutartis sudaryta dviem vienodą juridinę galią turinčiais egzemplioriais (po vieną kiekvienai šaliai).

Sutarties šalių parašai:

Švietimo teikėjas

Direktorė \_\_\_\_\_\_\_\_\_\_\_\_\_\_\_\_\_ Birutė Šakalinienė

(parašas)

Vaiko atstovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)